नई दिल्ली : अखिल भारतीय मिथिला राज्य संघर्ष समिति, दिल्लीक तत्वावधानमे आइ दिल्लीक जंतर मंतर पर संसदक बजट सत्रक पहिल दिन मिथिला राज्यक स्थापना लेल धरना प्रदर्शन कएल गेल। धरनाक अध्यक्षता डा. प्रसुन्न मोहन झा आ सभाक संचालन मनोज झा केलन्हि। एहि धरना मे मिथिला क्षेत्रक प्रवासी मैथिल सभ बढ़ि चढ़ि क' भाग लेलनि। वक्तागण मिथिला क्षेत्रक सर्वांगीण आ चहुंमुखी विकासक लेल शीघ्र मिथिला राज्यक स्थापना हेतु केन्द्र आ राज्य सरकार पर दबाव बनेबाक लेल आन्दोलन केँ तेज करबाक योजना पर सामुहिक बल देलनि। मौका पर समितिक अंतर्राष्ट्रीय संयोजक प्रो. अमरेन्द्र झा, दिल्लीक मैथिल पार्षद राम दयालू महतो आ कल्पना झा, सुनील झा, राष्ट्रीय लोक समता पार्टीक राष्ट्रीय उपाध्यक्ष शंकर आजाद झा आ भाजपा पुर्वांचल मोर्चाक दिल्ली अध्यक्ष विजय भगत, आर. एन. झा, शिशिर झा, रेयाजुर, दुर्गेश पाठक, अनिल झा, अजय झा, मोहऩ झा, अमरनाथ झा, रमानाथ झा कमलेश मिश्र आदि अप्पन विचार रखलनि।
 अंत मे समितिक प्रतिनिधिमंडल राष्ट्रपति, प्रधानमंत्री आ गृहमंत्री केँ ज्ञापन देलक।
 अंत मे समितिक प्रतिनिधिमंडल राष्ट्रपति, प्रधानमंत्री आ गृहमंत्री केँ ज्ञापन देलक। 